Document ID: 31991R1030

ΚΑΝΟΝΙΣΜΟΣ ( ΕΟΚ ) αριθ . 1030/91 ΤΟΥ ΣΥΜΒΟΥΛΙΟΥ της 22ας Απριλίου 1991 περί τροποποιήσεως του κανονισμού ( ΕΟΚ ) αριθ . 1191/89 για παρέκκλιση από τον κανονισμό ( ΕΟΚ ) αριθ . 797/85 όσον αφορά ορισμένες επενδυτικές ενισχύσεις στον τομέα της παραγωγής χοίρων
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 42 και 43,
την πρόταση της Επιτροπής,
τη γνώμη του Ευρωπαϊκού Κοινοβουλίου ( 1 ),
Εκτιμώντας :
ότι το άρθρο 3 παράγραφος 4 τελευταίο εδάφιο του κανονισμού ( ΕΟΚ ) αριθ . 797/85 του Συμβουλίου της 12ης Μαρτίου 1985 για τη βελτίωση της αποτελεσματικότητας των γεωργικών διαρθρώσεων ( 2 ), όπως τροποποιήθηκε τελευταία από τον κανονισμό ( ΕΟΚ ) αριθ . 3577/90 (3 ), προβλέπει ότι η χορήγηση επενδυτικής ενίσχυσης στον τομέα της παραγωγής χοιρείου κρέατος προϋποθέτει ότι το 35 % τουλάχιστον της ποσότητας τροφών που καταναλίσκουν οι χοίροι μπορεί να παράγεται από την εκμετάλλευση -
ότι τα προβλήματα που οδήγησαν στο να προβλεφθεί στο άρθρο 1 του κανονισμού ( ΕΟΚ ) αριθ . 1191 /89 ( 4 ) προσωρινή παρέκκλιση από την προϋπόθεση του άρθρου 3 παράγραφος 4 τελευταίο εδάφιο του κανονισμού ( ΕΟΚ ) αριθ . 797/85 εξακολουθούν να υπάρχουν - ότι είναι επομένως αναγκαίο να παραταθεί αυτή η παρέκκλιση,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1
Στο άρθρο 2 του κανονισμού ( ΕΟΚ ) αριθ . 1191/89, η ημερομηνία "31 Δεκεμβρίου 1990" αντικαθίσταται από την ημερομηνία "31 Δεκεμβρίου 1991 ". Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων .
Εφαρμόζεται από την 1η Ιανουαρίου 1991 . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Λουξεμβούργο, 22 Απριλίου 1991 .

Labels: 19
6